Fernando Lugo

Fernando Armindo LUGO Méndez (naskiĝis la 30-an de majo 1951 en San Solano, departemento Itapúa en suda Paragvajo) estis Prezidanto de Paragvajo de 2008 ĝis 2012. De 1994 ĝis 2006 li estis episkopo de San Pedro kaj gajnis tie la honoran titolon "episkopo de la povruloj".

La 15-an de junio 2012 en la loĝloko Curuguaty de la departemento Canindeyú en la nordoriento de Paragvajo ekestis perforta konflikto inter policistoj kaj terenaj okupantoj - kadre de tio mortis almenaŭ 17 homoj, inter ili 6 policistoj. Fernando Lugo estis deklarita politika respondeculo de la incidento, kaj la Ĉambro de Deputitoj de Paragvajo la 21-an de junio 2012 iniciatis senpostenigi lin. La Ĉambro de Senatanoj nur unu tagon poste konfirmis la senpostenigon per 39 voĉoj por,4 kontraŭ kaj 2 sindetenoj . Proceso de Fernando Lugo en la Supera Kortumo de Paragvajo kontraŭ tiu ago estas nefinita.

Lugo akceptis sian senpostenigon pere de la parlamento, sed deklaris la agon "ŝtatrenverso". Liaj advokatoj anoncis kontroligi la agon ne nur pere de la Supera Kortumo de Paragvajo, sed ankaŭ per la Interamerika Kortumo pri Homaj Rajtoj. La Organizaĵo de Amerikaj Ŝtatoj kritikis la agon esti "iom tro hasta", kaj parolisto de la Komunumo Sudamerika de Nacioj la 23-an de junio nomis la agon "minaco de la demokratia ordo".informo germanglingva en la svisa gazeto Neue Zürcher Zeitung de la 23-a de junio 2012. Posteulo de Lugo en la posteno de ŝtata prezidanto iĝis la ĝistiama vicprezidanto Federico Franco.

 Notoj 

 Eksteraj ligiloj 

 Artikolo pri Lugo en "Zeit"
 Fernando Lugo en Catholic-Hierarchy
 Baloto-ttt-ejo de Lugo

Kategorio:Kristanaj socialistoj
Kategorio:Prezidantoj de Paragvajo
Kategorio:Paragvajaj politikistoj
Kategorio:Episkopoj